CELEX: 62019CA0686
Language: bg
Date: 2020-07-16 00:00:00
Title: Дело C-686/19: Решение на Съда (шести състав) от 16 юли 2020 г. (преюдициално запитване от Augstākā tiesa (Senāts) — Латвия) — SIA „Soho Group“/Patērētāju tiesību aizsardzības centrs (Преюдициално запитване — Защита на потребителите — Договори за потребителски кредити — Директива 2008/48/ЕО — Понятие „общи разходи по кредита за потребителя“ — Разходи, свързани с удължаването на срока на кредита)

7.9.2020   
            
            
               BG
            
            
               Официален вестник на Европейския съюз
            
            
               C 297/19
            
         
      Решение на Съда (шести състав) от 16 юли 2020 г. (преюдициално запитване от Augstākā tiesa (Senāts) — Латвия) — SIA „Soho Group“/Patērētāju tiesību aizsardzības centrs
      (Дело C-686/19) (1)
      
      (Преюдициално запитване - Защита на потребителите - Договори за потребителски кредити - Директива 2008/48/ЕО - Понятие „общи разходи по кредита за потребителя“ - Разходи, свързани с удължаването на срока на кредита)
      (2020/C 297/25)
      Език на производството: латвийски
      
         Запитваща юрисдикция
      
      Augstākā tiesa (Senāts)
      
         Страни в главното производство
      
      
         Жалбоподател: SIA „Soho Group“
      
         Ответник: Patērētāju tiesību aizsardzības centrs
      
         Диспозитив
      
      Понятието „общи разходи по кредита за потребителя“, съдържащо се в член 3, буква ж) от Директива 2008/48/ЕО на Европейския парламент и на Съвета от 23 април 2008 година относно договорите за потребителски кредити и за отмяна на Директива 87/102/ЕИО на Съвета, трябва да се тълкува в смисъл, че обхваща разходите за евентуалното удължаване на срока на кредита, щом като, от една страна, конкретните и точните условия за евентуалното му удължаване, включително срока на последното, са част от клаузите и условията, договорени между кредитора и кредитополучателя в договора за кредит, и от друга страна, тези разходи са известни на кредитора.
      
         (1)  ОВ C 399, 25.11.2019 г.